Informačný list predmetu

|  |  |
| --- | --- |
| **Vysoká škola:** Technická univerzita v Košiciach | |
| **Fakulta:** Rektorát – Oddelenie jazykov, ÚJSŠ (pre fakulty EkF, FEI, FMMR, LF, SjF) | |
| **Kód predmetu:**  29000910 | **Názov predmetu:** Smp-vk II Slovenčina - mierne pokročilí - výberový kurz |
| **Druh, rozsah a metóda vzdelávacích činností:**  **Forma výučby:** seminár  **Odporúčaný rozsah výučby (v hodinách):** 2 hod.  **Týždenný:** 0/2 **Za obdobie štúdia:** 26 **Metóda:** prezenčná  **Spôsob ukončenia:** zápočet | |
| **Počet kreditov:** 0 | |
| **Odporúčaný semester štúdia:** letný semester | |
| **Stupeň štúdia:** všetky stupne a ročníky | |
| **Podmieňujúce predmety:** žiadne | |
| **Podmienky na absolvovanie predmetu:**  priebežné hodnotenie – prezentácia (40 b.), min. 21 b. + záverečné hodnotenie – záverečný test (60 b.), min. 31 b. | |
| **Výsledky vzdelávania:** Predmet je určený ukrajinským študentom, ktorí študujú v slovenskom jazyku a majú základy všeobecnej slovenčiny minimálne na úrovni A2. Osvojenie a/alebo zopakovanie základných jazykových znalostí zo slovenského jazyka, príprava na sociálne a interkultúrne situácie podľa autentických učebných a online-materiálov zameraných na bežnú komunikáciu. Komunikatívne používanie gramatiky.  Výsledkom vzdelávania je dosiahnuť úroveň B1 SERR v slovenskom jazyku, aby študenti mohli efektívne študovať v štátnom jazyku. Študenti si osvoja slovnú zásobu a gramatiku akademickej slovenčiny na úrovni B1. Prehĺbenie jazykových znalostí a zručností získaných predchádzajúcim štúdiom (počúvanie s porozumením, čítanie s porozumením, písanie a rozprávanie).  **Všeobecné témy:**  Bývanie mesto vs. dedina. Architektúra. Reálie Slovenska: pamiatky UNESCO, kultúrne podujatia.  **Akademické témy:**  Osvojiť si a používať slovnú zásobu týkajúcu sa motivačného listu, životopisu, pracovného pohovoru. Simulácia pracovného pohovoru. Identifikovať a používať vhodné komunikačné a prezentačné frázy na vyjadrenie vlastného názoru pri pracovnom pohovore, sformulovať otázky a odpovedať na ne. Popísať postup a sformulovať inštrukcie – pravidlá a etiketa štúdia a písania záverečných prác. Sformulovať, aplikovať a vysvetliť pravidlá. Osvojiť si porovnávanie/vyhodnocovanie a argumentáciu pri práci s informáciami. Osvojiť si prácu s bodovým zápisom a zhrnutím informácií v texte.  Osvojiť si prípravu postupu pri prezentácii (téma, publikum, zdroje, argumentácia, príprava konceptu), identifikovať a použiť správne citačné zdroje, argumentačnú štruktúru a argumentačné frázy. Identifikovať správnu vizuálnu štruktúru prezentácie a chyby v prezentácii (veľa textu, farieb, animácií a pod.). Osvojiť si a vytvoriť správne logické poradie častí prezentácie. Opísať graf a porovnať údaje pomocou prezentačných fráz. Okomentovať údaje v grafe a vyjadriť svoj názor. Vytvoriť vlastnú prezentáciu na vybranú tému.  **Gramatika:**  Osvojiť si základné gramatické javy na úrovni B1a komunikačné používanie gramatiky. | |
| **Stručná osnova predmetu:**   1. Bývanie. Architektúra. Reálie Slovenska: pamiatky UNESCO, kultúrne podujatia. 2. Reálie KE, TUKE. Opis – inštrukcie a postupy. 3. Kariérne zručnosti – motivačný list. 4. Kariérne zručnosti – životopis. 5. Kariérne zručnosti – pracovný pohovor. 6. Prezentačné zručnosti. 7. Štátny sviatok. 8. Prezentačné zručnosti. 9. Prezentačné zručnosti. 10. Zadanie: prezentácie na vybranú tému. 11. Zadanie: prezentácie na vybranú tému. 12. Opakovanie. 13. Zápočtový test. | |
| **Odporúčaná literatúra:**  1. Kamenárová, R. a kol.: Krížom krážom Slovenčina B1, Univerzita Komenského, 2011.  2. Sorger, R. a kol.: Kulíková, T., Mazurová, H., Timárová, D.:Slovenčina v akademickom prostredí (pripravovaná vysokoškolská učebnica).  3. Online a vlastné zdroje (pracovné listy zamerané na odborné témy). | |
| **Jazyk, ktorého znalosť je potrebná na absolvovanie predmetu:** slovenský jazyk. | |
| **Poznámky:** Predmet sa poskytuje v letnom semestri. | |
| **Hodnotenie predmetov:** Predmet je hodnotený zápočtom bez získania kreditu. | |
| **Vyučujúci:** Mgr. Patrícia Gajdošová, JUDr. PhDr. Helena Mazurová, PhD., PhDr. Roman Sorger, PhD. | |
| **Dátum poslednej zmeny:** 01.02.2024 | |
| **Schválil:** PhDr. Roman Sorger, PhD. | |